|  |
| --- |
| grb**REPUBLIKA HRVATSKA****KRAPINSKO-ZAGORSKA ŽUPANIJA****OPĆINA STUBIČKE TOPLICE****NAČELNIK** |

KLASA:940-01/16-01/19

URBROJ:2113/03-03-16-1

Stubičke Toplice, 14.11.2016.

Na temelju članka 131. st. 1. i 4. Zakona o cestama (Nar. nov. br. 84/11, 18/13, 22/13, 54/13, 148/13) i članka 46. st. 2. t. 23. Statuta Općine Stubičke Toplice (Službeni glasnik Krapinsko-zagorske županije br. 16/09 i 9/13) načelnik Općine Stubičke Toplice donosi

**ODLUKU O UTVRĐIVANJU PRIJEDLOGA ODLUKE O**

**NERAZVRSTANOJ CESTI ULICA „PUT PREMA ŠKOLI“**

**Članak 1.**

 Utvrđuje se da je nerazvrstana cesta „PUT PREMA ŠKOLI“ ukupne dužine oko 200 m, asfaltirana do školskog dvorišta OŠ Stubičke Toplice, te u nastavku makadamski put, a koja počinje kod k.č.br. 2198/2 u k.o. Donja Stubica (nova izmjera) od Ulice Ljube Babića Đalskog, a završava ispred k.č.br. 2225 u k.o. Donja Stubica (nova izmjera), tj. ulaza u dvorište kuće sa adresom Mlinarska cesta 26, Stubičke Toplice, nerazvrstana cesta koja se na dan stupanja na snagu Zakona o cestama (NN br. 84/11, 18/13, 22/13, 54/13 i 148/13) koristila za promet vozila i bila pristupačna većem broju korisnika.

**Članak 2.**

 Za nerazvrstanu cestu iz članka 1. ove Odluke pokrenut će se postupak izrade geodetskog elaborata izvedenog stanja radi evidentiranja u katastru i upisa u zemljišne knjige kao javnog dobra u općoj uporabi u neotuđivom vlasništvu Općine Stubičke Toplice.

**Članak 3.**

 Zadužuje se Jedinstveni upravni odjel Općine Stubičke Toplice za promjenu podataka u Bazi nerazvrstanih cesta Općine Stubičke Toplice.

**Članak 4.**

 Prijedlog Odluke upućuje se na usvajanje Općinskom vijeću Općine Stubičke Toplice.

Načelnik

Općine Stubičke Toplice

Vladimir Bosnar

DOSTAVITI:

1. Općinsko vijeće Općine Stubičke Toplice
2. Arhiva, ovdje